EkBass/fiwiki-20250220-pages-articles huggingface dataset:
Fortaleza Esporte Clube

Fortaleza Esporte Clube, tunnetaan myös nimellä Fortaleza, on brasilialainen jalkapalloseura Fortalezasta, Cearáta. Seura perustettiin 18. lokakuuta 1918. Luokka:Brasilialaiset jalkapalloseurat
Washingtonin laivastotukikohta

Washingtonin laivastotukikohta () on Yhdysvaltain laivaston käyttämä entinen telakka ja ammusvarasto maan pääkaupungissa Washingtonissa. Alue on Yhdysvaltain laivaston vanhin tukikohta ja nykyisin sitä käytetään seremoniallisena ja hallinnollisena keskuksena. Tukikohdassa sijaitsee muun muassa laivasto-operaatioiden komentajan esikunta. Alue lisättiin National Register of Historic Places -luetteloon vuonna 1973. Yhdysvaltain kongressin päätöksellä alue ostettiin laivastolle 23. heinäkuuta 1799. Laivastotukikohta perustettiin 2. lokakuuta 1799. Tukikohta rakennettiin Yhdysvaltain ensimmäisen laivastoministerin Benjamin Stoddertin johdolla. Tukikohdan ensimmäisenä komentajana toimi kommodori Thomas Tingey. Tukikohdasta kehittyi laivaston suurin telakka ja vuoden 1812 sodan aikana se toimi tärkeänä strategisena osana Washingtonin puolustusta. Sodan jälkeen tukikohta ei enää saavuttanut yhtä vahvaa asemaa laivanrakennuksessa kuin ennen sotaa. Tukikohdan toiminta keskittyi seuraavaksi vuosisadaksi teknologiaan ja ammuksiin. Tukikohdassa oli yksi Yhdysvaltain ensimmäisistä höyrykoneista, ja sitä käytettiin sotalaivojen ankkureiden, ketjujen ja höyrykoneiden valmistamiseen. Yhdysvaltain sisällissodan aikana tukikohta toimi jälleen merkittävänä osana pääkaupungin puolustusta. Panssaroitu sotalaiva USS Monitor korjattiin tukikohdassa sen vaurioiduttua Hampton Roadsin taistelussa. Sodan jälkeen tukikohdassa jatkettiin teknologian kehittämistä. Vuonna 1886 tukikohdassa valmistettiin kaikki laivaston ammukset. Toiseen maailmansotaan mennessä tukikohdasta oli kehittynyt maailman suurin ammustehdas. Tukikohdassa suunniteltuja ja valmistettuja aseita käytettiin kaikissa Yhdysvaltain käymissä sodissa 1960-luvulle saakka. 1960-luvulla toiminta kuitenkin lakkautettiin ja rakennuksia ryhdyttiin muuttamaan toimistokäyttöön. == Lähteet == == Aiheesta muualla == Luokka:Yhdysvaltain laivaston tukikohdat Luokka:Yhdysvaltain telakat Laivastotukikohta Luokka:National Register of Historic Places -kohteet Washingtonissa (DC)
Bristol Aerospace

Bristol Aerospace on kanadalainen Magellan Aerospacen omistama ilmailuteollisuusyritys, joka perustettiin vuonna 1930. Sen päätoimipaikka on Winnipegin Manitobassa. Yrityksessä on 630 työntekijää. Yhtiön perustivat alun perin Jim, Grant ja Edwin MacDonald, joiden antama nimi oli MacDonald Brothers Aircraft Company -metalliteollisuusyritys. Se valmisti Yhdysvaltain laman aikana vesilentokoneiden kellukkeita lisenssillä newyorkilaiselle EDO Corporation -yhtiölle. Toinen maailmansota nosti yrityksen työvoiman 4 500:aan. Sodan jälkeen yhtiö teki koneiden huoltosopimuksen Kanadan kuninkaallisten ilmavoimien kanssa. Vuonna 1954 Bristol Aeroplane Company osti MacDonald Brothers Aircraftin, joka sitten alkoi valmistaa englantilaisten suihkumoottoreiden osia samaan aikaan, kun Englannin aseteollisuutta ajettiin alas. 1950-luvun lopussa yhtiö alkoi valmistaa Bristolin tekemien ruutirakettien osia. Vuonna 1962 Winnipegin Manitobaan perustettiin Blackwood Propellant Plant. Englantilainen Bristol ja yhdysvaltalainen Aerojet General alkoivat yhdessä valmistaa ja myydä tykistöraketteja Natolle. 1960-luvulla yhtiö teki ohutlevyosia eri lentokonevalmistajille. Vuonna 1967 Rolls-Royce osti emoyhtiö Bristol Aeroplanen, kun Bristolin englantilainen lentokoneteollisuus oli vuonna 1960 fuusioitu British Aircraft Corporationiin (BAC). Yhtiö sai uuden nimen Bristol Aerospace ja pysyi Rolls-Roycen osana sen sosialisointi- ja yksityistämissykleissä. Vuonna 1997 Rolls-Royce myi Bristolin 44,9 miljoonalla dollarilla Magellan Aerospacelle, joka on yhdysvaltalais-kanadalainen yritys. Se kokosi useita heikompia ilmailuyhtiöitä yhteen. Vuonna 1999 Bristol sai Kanadan avaruusjärjestöltä tilauksen SciSat-1-satelliitista, joka laukaistin 13.8.2003. Sen runko nimettiin "kanadalaiseksi standardisatelliittirungoksi", mutta sen jatkokäyttö on ollut vähäistä. ==Tuotteita== Magellan (Bristol) valmistaa muun muassa seuraavia lentokoneen osia #Boeing 767, Boeing 737, Boeing 747 – etenkin komposiittirakenteet #General Electric F101 -moottori #Airbus A330 & Airbus A380 #De Havilland Canada DASH 8 #DHC Dash 8 -peräkartio #Pratt & Whitney Canada JT15D, PW545, PW307, PW306 moottorien osat #AgustaWestland EH101 #F-35 Lightning II JSF ==Lähteet== * Magellan Aerospace === Viitteet === == Aiheesta muualla== * Yrityksen sivusto Luokka:Lentokoneteollisuus Luokka:Kanadalaiset yritykset
Magellan Aerospace

Magellan Aerospace Corporation () on kanadalainen lentokoneteollisuuden alihankkijayritys, joka tekee rakenneosia ja huoltaa lentokoneita. Se perustettiin vuonna 1996, ja sillä on tehtaita myös Englannissa ja Yhdysvalloissa. Sen liikevaihto on noin 700 miljoonaa dollaria. Yhtiössä työskentelee 3000 ihmistä. Magellan tekee osia Airbus A380, Boeing 787 Dreamliner, Lockheed Martin F-35 Lightning II ja Bombardier Aerospacen lentokoneisiin. Magellan muodostettiin yhdysvaltalaisen Fleet Industries'n Kanadan tehtaista. Yritys osteli 1990-luvulla lukuisia pieniä kanadalaisia ilmailuyrityksiä kuten Bristol Aerospacen, joka on Kanadan avaruusteollisuuden ydintä. ==Lähteet== ==Aiheesta muualla== * Magellan Aerospace * Magellan Aerospace and their SVP whistleblower Brian Little Luokka:Lentokoneteollisuus Luokka:Kanadalaiset yritykset
Gaia Bassani Antivari

Gaia Bassani Antivari (s. 8. heinäkuuta 1978 Milano, Italia) on azerbaidžanilainen alppihiihtäjä. Antivari osallistui MM-kisoihin ensimmäistä kertaa vuonna 2009. Tuolloin hän oli suurpujottelussa 51., mutta keskeytti pujottelussa jo ensimmäisellä kierroksella. Antivari osallistui seuraavana vuonna Vancouverin olympialaisiin, joissa hän sijoittui suurpujottelussa 57:nneksi, muttei saanut pujottelussa tulosta. Vuoden 2014 talviolympialaisissa Antivari joutui vetäytymään kilpailuista harjoituksissa tapahtuneen loukkaantumisen vuoksi. == Lähteet == Luokka:Azerbaidžanilaiset alppihiihtäjät Luokka:Vuonna 1978 syntyneet Luokka:Elävät henkilöt
Prostataspesifinen antigeeni

Prostataspesifinen antigeeni eli PSA on enimmäkseen miehen eturauhasesta erittyvä glykoproteiini. PSA:ta erittyy eturauhassoluista mieshormonien vaikutuksesta. PSA:n tehtävä on toimia siemennesteessä voiteluaineena, jotta siittiöt pääsevät liikkumaan vapaasti. PSA toimii siemennesteessä entsyyminä, joka estää seminaalivesikkeleiden erittämän nesteen spermaa hyydyttävää vaikutusta. Myös veressä esiintyy normaalisti pieniä määriä PSA:ta. PSA:n määrä alkaa usein kohota miehen sairastuessa eturauhasen syöpään, mutta PSA- pitoisuus voi kohota myös muiden eturauhasen sairauksien takia. == Taustaa == Useat tutkijat ovat löytäneet PSA:n itsenäisesti eri aikoina ja antaneet sille eri nimen, mikä on aiheuttanut myöhemmin kiistoja. Nimi "prostataspesifinen antigeeni" on harhaanjohtava, sillä PSA:n nimeämisen jälkeen on paljastunut, että PSA:ta erittyy muistakin rauhasista kuin eturauhasesta. Myös naiset erittävät PSA:ta, esimerkiksi rintamaitoon. == Rakenne ja tehtävä == PSA on glykoproteiini. Sitä erittyy erityisesti miehillä eturauhasen epiteelikudoksesta mieshormonin vaikutuksesta. PSA:ta erittyy pieniä määriä muissakin kudoksissa. Myös naiset erittävät pieniä määriä PSA:ta: esimerkiksi rintamaidosta voi löytyä pieniä viitteitä PSA:sta. PSA:n biologinen tehtävä on toimia siemennesteessä entsyyminä, joka estää seminaalivesikkeleiden erittämän nesteen spermaa hyydyttävää vaikutusta. PSA:n vaikutuksesta siittiöt pääsevät uimaan siemennesteessä vapaasti. PSA-entsyymin vaikutuksen voimakkuus on riippuvainen sinkki-ionien määrästä. Myös verenkertoon erittyy normaalisti pieniä määriä PSA:ta. Eturauhasen sairauksien myötä PSA:ta alkaa usein erittyä vereen normaalia enemmän. == PSA:n käyttö == Laboratoriotutkimuksena tehtävän kokonais-PSA:n määrityksen tärkein käyttöalue on eturauhasen syövän diagnostiikka. PSA:n määritystä voidaan käyttää taudin seulontaan, taudin levinneisyyden arviointiin ja hoidon seurantaan. Kokonais-PSA (S-PSA) määritetään veren seerumista. === Viitearvot === PSA:n normaalit viitearvot ovat suuntaa antavia, ja ne vaihtelevat lähteen mukaan. (Ks. ) Ikäluokat Alle 50 v 50-60 v 60-70 v Yli 70 v Lähde S-PSA:n viitearvot < 2 µg/l < 3 µg/l < 4 µg/l < 6 µg/l S-PSA:n viitearvot < 2,5 µg/l < 3,5 µg/l < 4,5 µg/l < 6,5 µg/l Kokonais-PSA:n heikohkoa tarkkuutta eturauhasen syövän todentamiseksi on yritetty parantaa muodostamalla matemaattinen arvo, jossa lasketaan ns. veressä vapaana olevan PSA:n ja kokonais-PSA:n suhde. Sekään ei pysty varmuudella erottelemaan syöpää ja hyvänlaatuista liikakasvua toisistaan mutta antaa paremman osuvuuden kuin pelkkä S-PSA. Syövän todennäköisyys on kasvanut, jos hieman koholla olevan PSA:n suhdeluku on alle 0,1. Diagnoosi on todennäköisemmin hyvänlaatuinen liikakasvu, jos hivenen koholla olevan PSA:n suhdeluku on yli 0,25 == Lähteet == === Lähdeviitteet === == Aiheesta muualla == * Open Astex Viewer: PSA, PSA:n kolmiulotteinen rakenne. Katsominen vaati Java-ohjelman. * PSA:n erittyminen verenkiertoon, YouTube video. Luokka:Proteiinit Luokka:Urologia
Litteäkaisla

Litteäkaisla (Blysmus compressus) on Euraasiassa kasvava sarakasveihin kuuluva kasvilaji. Suomessa erittäin uhanalaiseksi luokiteltua lajia tavataan nykyisin ainoastaan Ahvenanmaalla. == Ulkonäkö ja koko == Litteäkaisla kasvattaa 5–20 senttimetriä pitkän, tylpästi kolmisärmäisen varren. Varret kasvavat riveinä vaakasuorasta juurakosta. Varren tyvipuoliskosta kasvaa viisi tai kuusi lehteä. Lehtien tyvitupet ovat tumman- tai kellanruskeita. Litteät lehdet ovat 8–20 cm pitkiä ja 2–4 mm leveitä. Kukinto on kaksirivinen, litteä kerrannaistähkä, tähkiä on yli kymmenen kappaletta. Alimman tähkän tukilehti on tavallisesti kukintoa pitempi. Tähkät ovat 5–10-kukkaisia. Kukat ovat kaksineuvoisia: heteitä on kaksi tai kolme kappaletta, emi on kaksiluottinen. Kukan kehä on viisisukasinen. Litteäkaisla kukkii Suomessa kesä- heinäkuussa.Retkeilykasvio 1998, s. 535–536. == Levinneisyys == Litteäkaislaa kasvaa Euroopassa Isosta-Britanniasta, Itä-Ranskasta ja Pohjois-Italiasta itään Balkanin niemimaalle, Länsi-Ukrainaan, Länsi-Venäjälle ja Baltian maihin saakka. Skandinaviassa lajia tavataan Tanskassa, Etelä-Norjassa sekä Etelä- ja Keski-Ruotsissa. Euroopan ulkopuolella lajia kasvaa Turkissa, Irakissa, Iranissa, Keski-Aasiassa sekä paikoin Venäjän itäosissa sekä Kiinassa.Den virtuella floran: Plattsäv Viitattu 13.3.2011. Suomessa litteäkaislaa kasvaa ainoastaan Ahvenanmaalla, jossa laji on hävinnyt monilta kasvupaikoiltaan maakunnan itäosista.Ålans flora 2010, s. 445. == Elinympäristö == Litteäkaisla kasvaa hiesuisilla ja hiekkaisilla merenrantaniityillä sekä letoilla. Laji on kalkinvaatija. Ahvenanmaalla laji on harvinaistunut rantojen umpeenkasvun ja soiden kuivatuksen takia. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suomen lajien uhanalaisuus – Punainen kirja 2010. Toim. Rassi, Pertti & Hyvärinen, Esko & Juslén, Aino & Mannerkoski, Ilpo. Ympäristöministeriö & Suomen ympäristökeskus, Helsinki 2010. * Ålands flora. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010. === Viitteet === == Aiheesta muualla == * Kasviatlas 2020: Litteäkaislan levinneisyys Suomessa. * Flora of China: Blysmus compressus Luokka:Sarakasvit Luokka:Suomen erittäin uhanalaiset kasvit
Scott Sánchez

Scott Alan Sánchez Saunders (s. 18. tammikuuta 1959 New York, Yhdysvallat) on bolivialainen alppihiihtäjä. Sánchez kilpaili olympialaisissa ensimmäistä kertaa vuonna 1980. Tuolloin hän osallistui kolmeen eri lajiin, mutta ei saanut tulosta yhdessäkään niistä. Sánchez sai kaudella 1981-1982 maailmancupissa kahdessa kilpailussa osakilpailupisteitä sijoituttuaan alppiyhdistetyssä ensin Bad Wiesseessa kuudenneksi ja myöhemmin Wengenissä viidenneksi. Viitattu 13.3.2011 Hän oli Sarajevon olympialaisissa 1984 suurpujottelussa 34. ja syöksylaskussa 43., muttei selvinnyt maaliin saakka pujottelussa. == Lähteet == Luokka:Bolivialaiset alppihiihtäjät Luokka:Vuonna 1959 syntyneet Luokka:Elävät henkilöt
Valmet 1502

Valmet 1502 on suomalaisen Valmetin valmistama traktori, joka esiteltiin vuonna 1975. Traktorista teki poikkeuksellisen sen kuusipyöräinen rakenne. Traktorissa on takana vetävä teli ja edessä tavanomainen akseli. Rakenteen tarkoitus oli parantaa pitoa vaikeassa maastossa ja parantaa mukavuutta.Lisävarusteena oli saatavilla teräsketjusarja takapyörille, tarkoituksena pidon parantaminen ja traktorin huomattavan suuren painon maan tiivistymistä pienentävä vaikutus. Traktoria valmistettiin vuosina 1975–1979 takavetoisena ja vuosina 1979–1980 nelivetoisena. Asiakkaat eivät kuitenkaan pitäneet rakenteen aiheuttamaa lisähintaa perusteltuna ja myynti ei täyttänyt odotuksia. ==Tekniset tiedot== *Moottori: 611 CS, 6 600 cm³ *Sylinteriluku: 6 *Teho: 100 kW (136 hv) @ 2 300 r/min, 549 Nm @ 1 650 r/min *Vaihteet: 16+4 *Jarrut: Kuivat levyjarrut *Nostovoima: 3 500 kg *Polttoainesäiliö: 180 l ===Mitat=== Takaveto: *Korkeus: 299 cm *Pituus: 533 cm *Akseliväli: 252+126 cm *Massa: 6 900 kg Neliveto: *Korkeus: 290 cm *Pituus: 530 cm *Akseliväli: 252+126 cm *Massa: 7 470 kg ==Lähteet== *Konedata.net - Valmet 1502 Luokka:Valmetin traktorit
Panssarikolonna

Panssarikolonna on suomalaisen death metal -yhtye Sotajumalan EP-levy, joka on julkaistu vuonna 2003. ==Kappaleet== # # # # ==Kokoonpano== * Teijo Hakkola – laulu * Kosti Orbinski – kitara * Jyrki Häkkinen – kitara * Tomi Otsala – bassokitara * Arttu Romo – rummut === Muut tekijät === * Juha Saikkonen – tuottaja * Arttu Sarvanne – äänittäjä, miksaaja * Mika Jussila – masteroija * Ville Lapio – design == Arvostelut == * Imperiumi: 8/10 == Lähteet == ==Aiheesta muualla== * * Luokka:Vuoden 2003 EP:t Luokka:Sotajumalan albumit
Žana Novaković

Žana Novaković (s. 24. kesäkuuta 1985 Sarajevo) on bosniahertsegovinalainen alppihiihtäjä. Hän edustaa seuratasolla SPD Jahorinaa. Novaković on kilpaillut maailmancupissa vuodesta 2008 lähtien, mutta ei ole saanut sijoitusta vielä yhdestäkään osakilpailusta. Hän osallistui MM-kisoihin ensimmäistä kertaa jo 2005, jolloin hän oli pujottelussa 28. Novaković ei päässyt Åren kisoissa 2007 suurpujottelussa maaliin saakka, mutta sijoittui pujottelussa 39:nneksi. Hän keskeytti molemmissa lajeissa vuoden 2009 MM-kisoissa. Novaković toimi maansa lipunkantajana vuoden 2010 olympialaisten avajaisissa. Hän oli kisoissa pujottelussa 40. ja suurpujottelussa 41. Novaković oli seuraavan vuoden MM- kisoissa suurpujottelun 42. ja keskeytti pujottelussa ensimmäisellä kierroksella. == Lähteet == Luokka:Bosniahertsegovinalaiset alppihiihtäjät Luokka:Vuonna 1985 syntyneet Luokka:Elävät henkilöt
Kuolinjulistus

Kuolinjulistus on suomalaisen death metal -yhtye Sotajumalan kappale ja single, joka on julkaistu vuonna 2007. Single on julkaistu ainoastaan Suomessa. ==Kappaleet== # # ==Kokoonpano== * Mynni Luukkainen – laulu * Kosti Orbinski – kitara * Pete Lapio – kitara * Tomi Otsala – bassokitara * Timo Häkkinen – rummut Vierailijat * Rodrigo Fatality – laulu kappaleessa "Estrangulados" * Tartunta – taustalaulu kappaleessa "Estrangulados" * Taiteilija Orkasalo – soolokitara kappaleessa "Estrangulados" * Kossu-Pete – soolokitara kappaleessa "Estrangulados" == Lähteet == ==Aiheesta muualla== * Luokka:Vuoden 2007 kappaleet Luokka:Suomalaiset heavy metal -kappaleet
Ruskokaisla

Ruskokaisla (Blysmopsis rufa) on Euraasiassa kasvava sarakasveihin kuuluva kasvilaji. Suomessa ruskokaisla on luokiteltu silmälläpidettäväksi lajiksi.Suomen lajien uhanalaisuus 2010, s. 190. == Ulkonäkö ja koko == Ruskokaisla kasvattaa 15–30 cm pitkän, liereähkön ja sileän varren. Varret kasvavat riveinä vaakasuorasta juurakosta. Varren tyvipuoliskosta kasvaa 1–3 lehteä. Lehtien tyvitupet ovat tavallisesti kellanruskeita ja mustanharmaita. Kouruiset lehdet ovat noin puolet varren pituudesta ja 1–2 mm leveitä. Kukinto on kaksirivinen, litteä kerrannaistähkä, joka on 5–8-tähkäinen. Alimman tähkän tukilehti on tähkänsä pituinen. Tähkät ovat 3–5-kukkaisia. Kukat ovat kaksineuvoisia: heteitä on kaksi tai kolme kappaletta, emi on kaksiluottinen. Kukan kehäsukaset puuttuvat tai ne ovat vähäisiä ja varisevia. Ruskokaisla kukkii Suomessa kesä-heinäkuussa.Retkeilykasvio 1998, s. 535–536. == Levinneisyys == Ruskokaisla kasvaa Euroopassa lähinnä rannikkoalueilla Britteinsaarilla, Pohjois-Saksassa ja -Puolassa ja Baltian maissa. Fennoskandiassa lajia tavataan Tanskassa, Norjassa napapiirin korkeudelle saakka, Etelä- ja Keski-Ruotsissa, Etelä-Suomessa ja Kuolan niemimaalla. Aasiassa ruskokaislan esiintymät ovat sisämaassa: Keski-Aasiassa, Etelä- Siperiassa ja Kiinassa. Pohjois-Amerikassa lajia kasvaa paikoitellen Kanadassa.Den virtuella floran: Rödsäv Viitattu 13.3.2011. Suomessa ruskokaislaa kasvaa lähinnä Suomenlahden rannikolla Ahvenanmaalta itärajalle saakka. Muualta maasta lajista tunnetaan vain hajanaisia ja jo hävinneitä kasvupaikkoja, eniten Oulun seudulta.Lampinen, R. & Lahti, T. 2010: Kasviatlas 2009: Ruskokaislan levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 13.3.2011. == Elinympäristö == Ruskokaisla kasvaa merenrantaniityillä lähellä vesirajaa. Sisämaassa laji kasvaa suolamailla. Suomessa laji on harvinaistunut rantojen umpeenkasvun takia.Ålans flora 2010, s. 445. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suomen lajien uhanalaisuus – Punainen kirja 2010. Toim. Rassi, Pertti & Hyvärinen, Esko & Juslén, Aino & Mannerkoski, Ilpo. Ympäristöministeriö & Suomen ympäristökeskus, Helsinki 2010. * Ålands flora. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010. === Viitteet === == Aiheesta muualla == *Kasviatlas 2022: Ruskokaislan (Blysmopsis rufa) levinneisyys Suomessa. *United States Department of Agriculture (USDA): Blysmus rufus *Flora of China: Blysmus rufus Luokka:Sarakasvit
Sewers

Sewers on Torture Killerin kolmas studioalbumi, joka julkaistiin 25. helmikuuta 2009. Albumi nousi Suomen virallisen listan sijalle 14. == Kappaleet == # # # # # # # # == Kokoonpano == === Yhtye === * Juri Sallinen – laulu * Jari Laine – kitara, taustalaulu * Tuomas Karppinen – kitara * Kim Torniainen – bassokitara * Tuomo Latvala – rummut === Tuotanto === * Danil Venho – äänittäjä * Minerva Pappi – masteroija * Jon Zig – kansitaide * Wes Benscoter – logo == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Torture Killerin albumit Luokka:Vuoden 2009 albumit
Museion

Museion ( tai Mouseion, ) oli antiikin Kreikassa nimitys muusien pyhäköille ja muusisille taidoille omistetuille paikoille, kuten oppineisuuden keskuksille. Sanasta on peräisin nykyinen sana ”museo”. == Museioneita == * Museion, jonka Platon perusti Akademeiaan eli Akatemiansa yhteyteen Ateenassa.Diogenes Laertios: Merkittävien filosofien elämät ja opit 4.1. * Museion, joka perustettiin Aristoteleen Lykeionin koulun yhteyteen Ateenaan Theofrastoksen testamentilla. Uskonnollisen, muusien palvontaan liittyvän merkityksen lisäksi se toimi koulutuksen ja väittelyiden näyttämönä. Nimi oli sovelias, sillä myös Aristoteleen kotikaupungissa Stageirassa tiedetään olleen museioniksi kutsuttu muusien pyhäkkö.Diogenes Laertios: Merkittävien filosofien elämät ja opit 5.51–52; Plinius vanhempi: Naturalis historia 16.133. * Museion, muusien pyhäkkö ja tiedelaitos Aleksandriassa. Sitä voidaan pitää maailman ensimmäisenä yliopistona. Museionin yhteydessä toimi Aleksandrian kirjasto, joka oli aikansa suurin kirjakokoelma. * Museion eli Muusien kukkula, nykyinen Filopáppou, kukkula Ateenassa.Pausanias: Kreikan kuvaus 1.25.8. == Myöhempi käyttö == Ajan kuluessa sana museion menetti uskonnollisen merkityksensä ja alkoi tarkoittaa yleisesti oppineisuuden ja taiteiden paikkaa, niin että esimerkiksi Ateenaa voitiin kutsua ”Kreikan Museioniksi” ()Athenaios: Deipnosofistai 5.187d. ja Kassios Longinosta ”käveleväksi museioniksi” ().Eunapios: Sofistien elämä (V. Sp.) 456 B. == Lähteet == Luokka:Antiikin Kreikan arkkitehtuuri
Jari Salo

J-P Salo (Jari Salo / Jari-Pekka Salo) (s. 7. joulukuuta 1967) on suomalainen spiikkeri, ääninäyttelijä, laulaja, muusikko ja kääntäjä. Salo toimii yrittäjänä Chicken House Productions -yrityksessä,Chicken House Productions -yrityksen kotisivut joka muun muassa tuottaa äänimainontaa radioon ja televisioon. Salo on tehnyt lukuisia äänirooleja eri animaatiosarjoissa ja -elokuvissa sekä peleissä. Hän on myös laulanut usean animaatiosarjan tunnusmusiikin. Salo on toiminut muusikkona monen suomalaisartistin taustayhtyeessä. Vuonna 2004 hän oli tuottajana ja muusikkona Janne Hurmeen Human Temple -yhtyeen Insomnia-levyllä. Salo osallistui The Voice of Finland -kilpailuun keväällä 2012.Äänialan yrittäjä jatkoon Voice of Finlandissa , Yrittäjäsanomat. 5.3.2012. Viitattu 21.12.2014. Hän kilpaili Michael Monroen joukkueessa ja eteni ensimmäiseen live-esitykseen asti. == Ääniroolit == == Lastenohjelmien laulut == === Tunnusmusiikit === * Petteri Kaniini (2013) * Vipo (2011) * Unelmien Pallokerho (2011) * Ystävien Kylä (2010) * Huntik (2009) * Kapteeni Punaparta (2009) * Ville ja Tuure (2009) * Karhuherra Paddington (2009, MTV:n versio) * Iggy Arbuckle (2008) * Kapteeni Flamingo (2008) * Ollin merenalaiset seikkailut (2008) * Boblins (2007) * Vili Vilperi (2007) * Veeti Paloauto (2007) * Bouli (2007) * Pikku Mestarit (2007) * Punapää (2007) * Hillitön hotelli (2006) * Halinallet (2005) * Yu-Gi-Oh! GX (2005) * Tomi Traktori (2004) * Pokémon: Advanced Battle (2007) * Pokémon: Advanced Challenge * Pokémon: Advanced * Pokémon: Master Quest * Teini-ikäiset mutanttininjakilpikonnat (2004–2009) === Muut laulut === * Lentsikat (2013) Mikään Mua Estä Ei ja Mä Lennän Vaan * Lumiukko ja lumikoira (2012) * Richard Scarryn touhukas maailma (2009) * Tallipihan bilehileet (2008) * Jummi Jammi (2007) * Sinisen talon nalle == Käännöstyöt == * Dinojuna (2011) * Pasin ja Kielon valtakunta (2010) * Humps (2009) * Animalia (2009) * Kattolaiset (2006) * Pororo (2006) * Pororo - To The Cookie Castle (2006) == Promo Voice == * Discovery Channel Finland (2007–) == Diskografia == * Human Temple – Insomnia (2004) – kitara, koskettimet, taustalaulu, tuottajaHuman Temple -sivusto * Auringon tyttö (2005)Fono.fi-sivusto * Jos sä lähdet (2014) ==Lähteet== == Aiheesta muualla == * J-P Salo Facebookissa * Jari Salo Voice Chasers -sivustolla * Chicken House Productions -yrityksen kotisivut Luokka:Suomalaiset muusikot Luokka:Suomalaiset ääninäyttelijät Luokka:Vuonna 1967 syntyneet Luokka:Elävät henkilöt
Cyborg

Cyborg on vuonna 1989 ensi-iltansa saanut yhdysvaltalainen toimintaelokuva. Elokuvan on ohjannut Albert Pyun ja käsikirjoittanut Kitty Chalmers. Pääosissa näyttelivät Jean-Claude Van Damme, Deborah Richter, Vincent Klyn, Alex Daniels, Jackson Pinckney ja Dayle Haddon. ==Kuvaukset== Cannon Films:in tarkoituksena oli alun perin tehdä jatko-osa vuoden 1987 He-Man-elokuvalle Masters of the Universe ja live-action Spider-Man-elokuva. Ohjaaja Albert Pyun suunnitteli kuvata molemmat projektit samanaikaisesti. Cannon oli kuitenkin taloudellisissa vaikeuksissa ja joutui perumaan sopimukset He-Manin ja Spider- Manin omistajien Mattelin ja Marvel Entertainment Groupin kanssa. Cannon oli jo käyttänyt 2 miljoonaa dollaria molempien elokuvien pukuihin ja lavasteisiin ja päätti aloittaa uuden projektin saadakseen rahat takaisin. Pyun kehitti Cyborg-elokuvan tarinan yhdessä viikonloppussa. Pyun kuvitteli roolittaa Chuck Norrisin pääosaan, mutta yhteistuottaja Menahem Golan valitsi rooliin Jean- Claude van Dammen. Elokuva kuvattiin alle 500,000 dollarilla, ja kuvattiin 23 päivässä. Elokuva kuvattiin Pohjois-Carolinan Castle Haynessa ja Wilmingtonin DEG Film Studiosilla, sekä Kalifornian Imperial Countyssä.Cyborg Releases by countries MovieStation. Viitattu 8.4.2011 ==Juoni== Yhteiskunnallisen sekasorron ja tappavan epidemian riivaama tulevaisuuden Yhdysvallat on vajonnut brutaalin painajaisen kouriin. Vain Pearl Prophet niminen kyborgi pystyy kehittämään kaivatun rokotteen. Mutta kun Pearl yrittää epätoivon vimmalla viedä tietoa Atlantaan voidakseen pelastaa maailman, joukko ihmissyöjiä sieppaa hänet. He tahtovat rokotteen itselleen voidakseen hallita maailmaa. Ihmissyöjät päättävät viedä kyborgin Atlantaan, mutta tietämättään saavat kintereilleen palkkasoturi Gibsonin ja hänen perässään kulkevan Nadyn, joka on lähtenyt pelastamaan Pearlin ja ihmiskunnan. Sitä vastoin Gibsonia ei kiinnosta ihmiskunnan kohtalo vaan kosto sieppaajien johtajaa Fenderiä kohtaan. == Rooleissa == ==Suomessa== Suomessa elokuva julkaistiin suoraan DVD:lle 5. toukokuuta 2001. Sittemmin se esitettiin myös televisiossa Nelosella 9. huhtikuuta 2010.Cyborg (1989) Elonet. Viitattu 13.3.2011 ==Vastaanotto== Elokuva sai suurilta osin kielteistä palautetta. Juoni oli Chicago Sun Times -lehden mukaan yksinkertainenCyborg Chicago Sun-Times. 7.4.1989 Viitattu 15.3.2011 ja elokuvaa pidettiin lähinnä vain tavallisena kamppailajin elokuvana, jossa näyttelijät ovat pukeutuneet asusteisiin, mutta eivät löydä paikkaa minne mennä. Väkivaltaisuudesta ja synkästä teemasta huolimatta Washington Post -lehti kehottaa katsojaa ajattelemaan elokuvaa enemmän komediana kuin vakavana toimintaelokuvana.Cyborg Washington Post. 11.4.1989 Viitattu 15.3.2011 ==Lähteet== Luokka:Yhdysvaltalaiset tieteiselokuvat Luokka:Vuoden 1989 yhdysvaltalaiset elokuvat Luokka:Yhdysvaltalaiset toimintaelokuvat Luokka:Elokuvat roboteista Luokka:Albert Pyunin ohjaamat elokuvat Luokka:Cannon Groupin elokuvat
Heihe

Heihe (; "musta joki") on kaupunki Heilongjiangin maakunnassa Kiinassa. Kaupunki sijaitsee Amur-joen varrella Venäjän rajalla. Vastarannalla sijaitsee Blagoveštšenskin kaupunki. Rajakauppa on vilkastunut vapaakauppa-alueen myötä. Vuonna 2016 aloitettiin yli kilometrin pituisen sillan rakentaminen Amurin yli yhteistyössä venäläisten kanssa. Silta yhdistää Heihen ja Venäjän puoleisen Blagoveštšenskin ja helpottaa sekä rahti- että matkustajaliikennettä maiden välillä. Silta valmistui marraskuussa 2019, ja se oli tarkoitus ottaa käyttöön viimeistelytöiden jälkeen huhtikuussa vuonna 2020, mutta koronavirusrajoitusten johdosta säännöllinen liikenne alkoi vasta 10. kesäkuuta 2022. Alussa siltaa käytetään vain rahtiliikenteeseen. Tiedosto:Heihe.jpg|Katunäkymää ==Lähteet== == Aiheesta muualla == Luokka:Heilongjiangin kaupungit Luokka:Heilongjiangin prefektuurit
Qiqihar

Qiqihar (; ; aiemmin Tsitsihar) on prefektuuritason kaupunki Kiinan kansantasavallan Heilongjiangin maakunnan länsiosassa, linnuntietä noin 270 kilometriä maakuntakeskus Harbinista luoteeseen. Vuonna 2010 kaupungin asukasluku oli 5,367 miljoonaa ja pinta-ala 42 205 neliökilometriä. Kaupunki rajoittuu pohjoisessa Hulunbuirin ja Heihen, idässä Suihuan, sekä etelässä Daqingin ja Baichengin perfektuuritason kaupunkeihin. Lounaassa naapurina on Hinggan (Sisä-Mongolian liitto). == Hallinnollinen jako == Piirikuntatasolla kaupunki jakautui seuraavasti (2010): ; Kaupunkipiirit (7) * Ang’angxi (昂昂溪区), 80 109 as. * Fula’erji (Fularji) (富拉尔基区), 256 159 as. * Jianhua (建华区), 292 579 as. * Longsha (龙沙区), 354 987 as. * Meilisidawo’erzu (Meilisi Daur) (梅里斯达斡尔族区), 165 852 as. * Nianzishan (碾子山区), 72 151 as. * Tiefeng (铁锋区), 331 951 as. ; Piirikuntatason kaupungit (1) * Nehe (讷河市), 625 892 as. ; Piirikunnat (8) * Baiquan (拜泉县), 519 766 as. * Fuyu (富裕县), 276 537 as. * Gannan (甘南县), 368 734 as. * Kedong (克东县), 264 285 as. * Keshan (克山县), 403 175 as. * Longjiang (龙江县), 572 764 as. * Tailai (泰来县), 302 027 as. * Yi’an (依安县), 480 035 Qiqiharin lentoasemalta on säännöllisiä kotimaan lentoja muutamaan suurimpaan kaupunkiin. == Galleria == Qiqihar 02.jpg|Katunäkymää. Qiqiharskyline4.JPG|Qiqiharia. Qiqihar Station 01.jpg|Qiqiharin vanha rautatieasema. ==Lähteet== ==Aiheesta muualla== *Qiqihar City Information (erityisesti talouspainotus) (chinaknowledge.com) Luokka:Heilongjiangin kaupungit Luokka:Heilongjiangin prefektuurit
Jilin (kaupunki)

Jilin (, mantšuksi: Girin Ula) on prefektuuritason kaupunki Jilinin maakunnassa Kiinassa. Kaupungin keskusta sijaitsee linnuntietä noin 100 kilometriä maakunnan pääkaupunki Changchunista itään. Prefektuurin pinta-ala on 27 120 neliökilometriä ja väkiluku 4,41 miljoonaa (2010). Kaupunki rajoittuu pohjoisessa Harbinin, lännessä Shenyangin, Sipingin, ja Liaoyuanin, etelässä Tonghuan ja Baishanin prefektuuritason kaupunkeihin, sekä idässä Yanbianin autonomiseen prefektuuriin. Kaupunki järjesti Aasian talvikisat vuonna 2007. == Hallinnollinen jako == Piirikuntatasolla prefektuuri jaetaan 9 osaan seuraavasti (numerointi kuten oheisessa kuvassa): ; Kaupunkipiirit (4) * 1. Chuanying (船营区) * 2. Longtan (龙潭区) * 3. Changyi (昌邑区) * 4. Fengman (丰满区) ; Piirikuntatason kaupungit (4) * 5. Panshi (磐石市) * 6. Jiaohe (蛟河市) * 7. Huadian (桦甸市) * 8. Shulan (舒兰市) ; Piirikunta (1) * 9. Yongji (永吉县) == Galleria == Jilin City 126.55942E 43.85165N.jpg|Satelliittikuva Jilinistä. THE WEST WAITING HALL OF JILIN RAILWAY STATION.jpg|Jilinin rautatieasema. Longtan Bridge (4).JPG|Longtan-silta. The Catholic Church of Jilin City.jpg|Katolinen kirkko Jilinissä. == Lähteet == ==Aiheesta muualla== Luokka:Jilinin kaupungit Luokka:Jilinin prefektuurit
Jiří Růžek

Jiří Růžek (s. 29. elokuuta 1967 Litoměřice, Tšekkoslovakia) on tšekkiläinen valokuvataiteilija. Růžek aloitti valokuvaamisen 1995. Vuonna 2004 hän siirtyi Prahaan, jossa hän nyt asuu ja työskentelee. Hän asuu arkkitehti ja valokuvaaja Ludmila Foblován kanssa. ==Työ== Růžek on enimmäkseen tunnettu mustavalkoisista taiteellisista alastonkuvista. Vuodesta 2006 hänen valokuviaan on painettu ja julkaistu internetissä. Vuosina 2004-2005 hän kuvasi vartalomaalaussarjan yhteistyössä kroatialaisen taiteilijan Tea Hatadin kanssa.Cunterview.net Tea Hatadi: Intervju za upoznavanje Růžek tekee myös kolmiulotteisia kuvia.Jiriruzek.net 3D Vikencia: Jiri Ruzek Photoseries Heinäkuussa 2009 Růžekin valokuva "České středohoří" (Tšekin keskivuoret) voitti pääpalkinnon Reflex-lehden paras alastonkuva -kilpailussa.Reflex.cz , Akty X - Zvítězilo České středohoří, August 19, 2009Blesk.cz, Podívejte se na nahou krásu! Soutěž Reflexu o nej akt má vítěze!, July 23, 2009Wyborcza.pl, Gazeta Wyborcza | Jak rozebrali się Czesi, August 21, 2009 ==Palkinnot== *Akty X 2009 - 1. palkinto (paras alastonkuva kilpailu) ==Kirjat== * Transit (2009, Euphoria Factory, Japani) ISBN 978-4-06-379405-2 * Nude Photography (2010, Loft Publications, Espanja, Frechmann GmbH., Saksa) ISBN 978-84-92731-00-8 * Dame tus ojos (2011, Random House, Espanja) ISBN 978-84-253-4574-6 * Fetish Fantasies (2011, Feierabend Unique Books, Saksa) ISBN 978-3-939998-77-8 * Pussymania (2011, Edition Skylight, Sveitsi) ISBN 978-3-03766-622-7 == Lähteet == ==Aiheesta muualla== * Jiriruzek.net - official website * Univers d'Artistes interview * Reflex.cz | Akty X - Zvítězilo České středohoří Luokka:Vuonna 1967 syntyneet Luokka:Elävät henkilöt Luokka:Tšekkiläiset valokuvaajat
Uimahypyt kesäolympialaisissa 1952 – naisten 3 metrin ponnahduslauta

Naisten 3 metrin ponnahduslauta kilpailuun Helsingin olympiakisoissa osallistui 15 uimahyppääjää 7 eri maasta. Kilpailu suoritettiin kahdessa vaiheessa. Alkukilpailun kahdeksan parasta jatkoi loppukilpailuun. Kilpailu käytiin 29.-30. heinäkuuta ==Lopputulokset== # Kilpailija 1 2 3 4 5 Alkukilpailu 6 7 8 9 10 Loppukilpailu Pisteet 1 Patricia McCormick 12,24 14,11 16,15 12,75 16,60 71,85 12,60 15,96 18,92 13,02 14,95 75,45 147,30 2 Madeleine Moreau 12,41 13,12 15,58 10,54 16,00 67,65 14,70 11,97 15,40 14,44 15,18 71,69 139,34 3 Zoe Olsen-Jensen 15,00 11,20 9,48 3,20 15,20 54,09 11,25 14,96 14,28 14,82 18,17 73,48 127,57 4 Ninel Krutova 9,92 10,88 12,35 10,03 13,00 56,18 11,60 12,20 11,78 13,34 11,76 60,68 116,86 5 Charmain Welsh 11,22 12,54 12,60 11,05 11,73 59,14 11,56 11,70 9,46 10,08 14,44 57,24 116,38 6 Ljubov Zigalova 10,40 9,86 10,40 9,52 14,00 54,18 12,54 14,26 11,34 8,40 13,11 59,65 113,83 7 Nicole Péllissard 9,86 11,39 12,79 10,05 11,66 55,69 9,60 10,80 15,62 9,69 10,58 56,29 111,98 8 Phyllis Long 11,73 7,14 12,24 12,73 10,98 54,82 11,56 10,80 10,50 11,02 10,12 54,00 108,82 9 Carol Frick 10,20 11,04 7,98 11,56 12,19 52,97 - - - - - - - 10 Valentina Tshumitsheva 8,00 10,37 12,00 9,18 12,60 52,15 - - - - - - - 11 Dorothy Drew 11,73 9,60 12,35 12,92 4,68 51,28 - - - - - - - 12 Hendrina van den Horn 11,34 8,33 10,07 9,30 10,40 49,44 - - - - - - - 13 Anna-Stina Wahlberg 10,50 12,24 10,83 13,30 1,60 48,47 - - - - - - - 14 Helena Lanting-Keller 9,18 5,10 12,35 8,70 12,00 47,33 - - - - - - - 15 Masami Miyamoto 7,65 9,12 11,02 10,45 8,64 46,88 - - - - - - - ==Lähteet== * http://www.la84foundation.org/6oic/OfficialReports/1952/OR1952.pdf * Tulokset puolan kielellä Luokka:Uimahypyt kesäolympialaisissa 1952
Elm Point

Elm Point on pieni asumaton eksklaavi alue Minnesotan osavaltiossa, Yhdysvalloissa. Sen erottaa Yhdysvaltain muista alueista Lake of the Woods -järvi. Maayhteys on vain Kanadan kautta. Elm Point on noin 300 metriä leveä ja 1,2 kilometriä pitkä niemi. Maaston keskikorkeus on noin 323 metriä merenpinnasta. Pohjoisessa Elm Point rajoittuu Kanadan Manitoban provinssiin, josta sinne ei johda teitä ja maasto on erittäin vaikeakulkuista suota. Maitse alueelle pääseekin vain talvisaikaan. == Katso myös == * Northwest Angle * Point Roberts == Lähteet == Luokka:Minnesotan maantiede Luokka:Enklaavit ja eksklaavit Luokka:Yhdysvaltain niemimaat
Bambuhait

Bambuhait (Hemiscylliidae) on partahaikaloihin kuuluva kalaheimo. == Lajit == Varhaisimmat bambuhaifossiilit on ajoitettu jurakauden loppupuolelle. Nykyään heimoon kuuluu 12 lajia, jotka jaetaan kahteen sukuun.Lajeja ovat muun muassa: *Harmaabambuhai (Chiloscyllium griseum) *Pistebambuhai (Chiloscyllium punctatum) *Ruskobambuhai (Chiloscyllium arabicum) *Sirobambuhai (Chiloscyllium indicum) *Tähtibambuhai (Chiloscyllium plagiosum) *Epolettihai (Hemiscyllium ocellatum) *Huppubambuhai (Hemiscyllium strahani) *Kirjobambuhai (Hemiscyllium trispeculare) *Laikkubambuhai (Hemiscyllium hallstromi) *Pantteribambuhai (Hemiscyllium freycineti) == Anatomia == Bambuhailajit ovat pienikokoisia haita ja jäävät yleensä alle 70 cm pitkiksi. Suurimmat lajit epolettihai ja pistebambuhai voivat saavuttaa metrin pituuden. Rakenteeltaan lajit ovat hoikkia ja niillä on kaksi suunnilleen samankokoista selkäevää ja rintaevät ovat pienet ja pyöreät. Pyrstöevä on pitkä verrattuna muun ruumiin pituuteen. Bambuhaiden kuonossa on pienet viikset ja silmien takana sijaitsevat ruiskureiät ovat suuret. Lajien hampaat ovat pienet ja teräväkärkiset. Bambuhaiden heimon lajit ovat ovipaarisia eli ne munivat kovakuorisen pyöreän munakotelon, josta poikanen kuoriutuu. Kuoriutuessaan poikaset ovat kooltaan 9-17 cm pitkiä. == Levinneisyys == Bambuhaiden heimon lajeja tavataan Tyynenmeren indoläntiseltä alueelta. Hemiscyllium-suvun lajit elävät Australian ja Uuden-Seelannin rannikolla, mutta Chiloscyllium-suvun kaloja tavataan laajalta alueelta Madagaskarista Japaniin. Ne ovat rannikkojen kivikkopohjien ja koralliriuttojen lajeja. Bambuhailajien ravintoa ovat pienet kalat ja selkärangattomat eläimet, kuten ravut ja seepiat. Useita heimon lajeja pidetään akvaarioissa, koska ne ovat pienikokoisia, rauhallisia ja helppo saada lisääntymään myös vankeudessa. Eräitä lajeja pyydystetään myös ruokakaloiksi. == Lähteet == * (suomenkieliset lajinimet) === Viitteet === Luokka:Hait
Tiluslaji

Tiluslaji oli Suomessa käytössä ollut maanmittaukseen liittyvä nimitys, joka osoitti tiluksen tiettyä käyttötapaa tai käyttömahdollisuutta. Tiluslajeja olivatUusi tietosanakirja, Tietosanakirja oy 1960–1966, hakusana tiluslaji. * Kantatiluslajit ** Viljelty maa ** Viljelykelpoinen maa ** Metsämaa; varsinaisten metsien lisäksi tähän tiluslajiin kuuluivat muutkin luonnonvaraisten kasvien peittämät alueet. Metsämaat jaettiin kuiviin metsämaihin, joiden luokitteluyksiköitä olivat metsätyypit, ja vesiperäisiin metsämaihin, joiden luokittelun perustana olivat suotyypit. ** Joutomaa * Erikoiskäytössä olevat maatilukset, joita ei käytetty kasvintuotantoon, mutta joilla oli arvoa jakotoimituksessa. Tällaisia tiluksia olivat tontit, tiet, ojat, savenottopaikat, hiekanottopaikat ja kivenottopaikat. * Vesialueet, jotka olivat veden peittämiä suurimman osan vuotta. Sellaisia olivat järvet, joet, lammet ja meret. Vuoden 1980 alussa tuli voimaan asetus jakoasetuksen muuttamisesta. Siinä otettiin käyttöön maankäyttölajit, jotka korvasivat tiluslajit.Asetus jakoasetuksen muuttamisesta, 911/1979, 39 §. ==Lähteet== Luokka:Maanmittaus
Apšeronin niemimaa

Apšeronin niemimaa eli Apšeron (, ) sijaitsee Kaspianmeren länsirannalla Azerbaidžanissa. Se muodostaa Kaukasusvuoriston pääjonon itäisen jatkeen. Niemimaan pituus on 60 kilometriä ja suurin leveys 30 kilometriä. Pinnanmuodostukseltaan se on suolajärvien täplittämää kumpuilevaa tasankoa, jolla esiintyy myös hiekkadyynejä. Ilmasto on kuiva ja subtrooppinen. Seudulla on huomattavia öljyesiintymiä. Niemimaan etelärannalla sijaitsee Azerbaidžanin pääkaupunki Baku. Kylpyläpaikkakuntia ovat muun muassa Suraxanı, Mərdəkan ja Buzovna. Suraxanıssa on Ateşgahin tulenpalvojien temppeli ja Mərdəkanissa keskiaikainen linna. Şüvəlan on suosittu pyhiinvaelluskohde. Noin neljäkymmentä prosenttia Azerbaidžanin asukkaista asuu Apšeronin niemimaalla, missä on myös 70% maan teollisuudesta. Niemimaalla ja sitä ympäröivillä merialueilla on ympäristöongelmia öljynporauksen ja käsittelemättömien jätevesien takia. Apšeronin piirikunta sijaitsee pääosin sisämaassa niemimaan ulkopuolella. ==Lähteet== Luokka:Aasian niemimaat Luokka:Azerbaidžanin pinnanmuodot
Filmfare

Filmfare on englanninkielinen aikakauslehti, joka käsittelee intialaista elokuvateollisuutta. Sitä julkaisee The Times Group. Filmfare on Intian suosituin viihdelehti, jota lukee intialainen yhteisö ympäri maailmaa. Se organisoi ja sponsoroi palkintogaaloja Intian elokuvateollisuuksille kieliryhmittäin. Filmfare Awards -gaalassa palkitaan hindinkielisiä, Filmfare Awards South -gaalassa tamilin-, telugun-, malajalamin- ja kannadankielisiä ja Filmfare Awards East -gaalassa palkitaan bengalin-, assamin- ja orijankielisiä elokuvia. Luokka:Aikakauslehdet Luokka:Intian elokuva
Filmfare Awards

Filmfare Awards on The Times Groupin vuosittain järjestämä palkintogaala Intian hindinkielisen elokuvateollisuuden ammattilaisille. Palkintogaala järjestettiin ensimmäisen kerran vuonna 1954, samana vuonna kun ensimmäiset National Film Awards -palkinnot jaettiin. Filmfare Awards on yksi vanhimmista ja merkittävimmistä hindinkielisille elokuville jaettavista palkinnoista Intiassa. == Palkintokategoriat == Vuoteen 2012 mennessä käytössä on ollut 37 palkintokategoriaa. Elokuvakriitikoiden jakamille palkinnoille on erillinen kategoria yleisöpalkintojen lisäksi. === Meriittipalkinnot === * Paras elokuva * Paras ohjaus * Paras miespääosa * Paras naispääosa * Paras miessivuosa * Paras naissivuosa * Paras negatiivinen rooli (kategoria poistettiin käytöstä vuoden 2007 jälkeen) * Paras koominen rooli (kategoria poistettiin käytöstä vuoden 2007 jälkeen) * Paras miestulokas * Paras naistulokas * Paras musiikki * Paras sanoitus * Paras mieslaulaja * Paras naislaulaja === Kriitikkopalkinnot === * Paras elokuva * Paras miespääosa * Paras naispääosa * Paras dokumentti (kategoria poistettiin käytöstä vuoden 1997 jälkeen) === Tekniset palkinnot === * Paras tarina * Paras käsikirjoitus * Paras dialogi * Paras toiminta * Paras lavastus * Paras taustamusiikki * Paras kuvaus * Paras leikkaus * Paras koreografia * Paras äänitys * Parhaat erikoistehosteet * Paras puvustus === Erikoispalkinnot === * Elämäntyöpalkinto * Power-palkinto (kategoria poistettiin käytöstä vuoden 2008 jälkeen) * Palkinto erityisestä suorituksesta * Vuoden paras kohtaus * RD Burman -palkinto * Paras elokuva 50 vuodessa (2005) == Katso myös == * Filmfare Awards South, vastaava palkinto eteläintialaisille elokuvateollisuuksille. * Filmfare Awards East, vastaava palkinto itäintialaisille elokuvateollisuuksille. == Lähteet == == Aiheesta muualla == * Filmfare Awards Internet Movie Databasessa *
Cuitláhuac

Cuitláhuac (n. 1476–1520) oli kymmenes asteekkihallitsija. Hän hallitsi ainoastaan 80 päivän ajan vuonna 1520. Cuitláhuac oli edeltäjänsä Montezuma II:n nuorempi veli. Montezuman kuoltua asteekit valitsivat Cuitláhuacin uudeksi kuninkaaksi. Cuitláhuac yritti lyhyen valtakautensa aikana muodostaa intiaanien liittoutuman espanjalaisia vastaan, mutta hänen pyrkimyksensä epäonnistuivat, sillä asteekkien alistamat intiaanikansat vihasivat herrojaan. Cuitláhuac kuoli isorokkoon espanjalaisten piirityksen aikana joulukuussa 1520. Cuitláhuacia seurasi valtaistuimella hänen veljenpoikansa Cuauhtémoc, asteekkien viimeinen hallitsija. == Lähteet == Luokka:Asteekkien hallitsijat Luokka:1470-luvulla syntyneet Luokka:Vuonna 1520 kuolleet
Yhdistyneen kuningaskunnan parlamenttivaalit 1979

Yhdistyneen kuningaskunnan parlamenttivaalit 1979 järjestettiin 3. toukokuuta. Vaaleissa konservatiivit saivat 339 paikkaa ja työväenpuolue 269. Konservatiivipuolueen puheenjohtajasta Margaret Thatcherista tuli Yhdistyneen kuningaskunnan ensimmäinen naispääministeri. == Lähteet == == Aiheesta muualla == 1979 Luokka:Vuoden 1979 vaalit
Disney Dream

Disney Dream on Disney Cruise Line -varustamon omistama risteilyalus. Se on rakennettu Meyer Werftin telakalla Papenburgissa, Saksassa. Neitsytmatkansa laiva teki 26. tammikuuta 2011. Disney Dream on kaikista suurin laiva, mikä on koskaan rakennettu Meyer Werftin Papenburgin telakalla. Disney Dream, sekä vuotta myöhemmin valmistunut Disney Fantasy ovat 40 prosenttia suuremmat kuin yhtiön aikaisemmat alukset, Disney Magic ja Disney Wonder. Disney Dreamin kotisatama on Port Canaveral, Florida, josta se tekee kolmen, neljän ja viiden yön risteilyjä Bahamalle. == Sisustus ja varustelu == Kuten muissa Disney Cruise Linen laivoissa, Disney Dreamin sisustuksen suunnittelussa on alusta alkaen otettu erityisesti huomioon perheet. * AquaDuck-vesivuoristorata * 3 uima-allasta * Teattereita * Matkamuistomyymälöitä * Useita ravintoloita * Yökerhoja ja baareja == Lähteet == == Aiheesta muualla == * MarineTraffic.com - Disney Dream * Disney Cruise Line - Disney Dream Dream
Shinmoedake

Shinmoedake (新燃岳) on tulivuori Kagoshiman prefektuurissa, Kyūshūssa, Japanissa, ja on osa laajempaa Mount Kirishiman tulivuorikeskittymää. Sen uskotaan muodostuneen 7 300 ja 25 000 vuotta sitten. Shinmoedaken purkauksia on rekisteröity vuosina 1716, 1717, 1771, 1822, 1959, 1991, 2008, 2009 ja 2011. == 2011 purkaukset == Vuoden 2011 purkaukset alkoivat 19. tammikuuta. 26. tammikuuta kello 7.30 purkaus lähetti tuhkaa ympäröiville alueille. Tuhka sulki neljä rautatielinjaa ja joitain lentoja peruttiin sakean tuhkapilven takia. Kyseessä oli Shinmoedaken suurin purkaus sitten vuoden 1959. Helmikuun 1:nä vieläkin suurempi purkaus lähetti savua 2,5 km:n korkeuteen ja sylki vulkaanisia kiviä 1,5 km:n korkeuteen. Helmikuussa 2011 Shinmoedaken kraatteriin muodostui laavakumpu. Helmikuun 17. Miyakonojon alueella aloitettiin evakuointitoimenpiteitä 17. helmikuuta, koska rankkasateet uhkasivat muodostaa lahareita. Ainakin 63 ihmistä evakuoitiin. Kaksi päivää Sendain maanjäristyksestä tulivuori purkautui jälleen sylkien tuhkaa 4 000 metrin korkeuteen. Useita satoja evakuoitiin alueelta. == Vuori fiktiossa == Shinmoedake tunnetaan myös siitä, että sitä käytettiin James Bond -elokuvassa Elät vain kahdesti (1967). Elokuvassa Ernst Stavro Blofeldin salainen piilopaikka ja rakettiasema oli tulivuoren kraatterissa. Image:Kirishima Shin- moedake.jpg |Shinmoedake heinäkuussa 2008. Image:Shinmoe-dake Volcano Erupts on Kyushu Feb 2011.jpg|Satelliittikuva Shinmoe-dakesata helmikuussa 2011. Image:1998 shinmoe takachiho.jpg|Shinmoedake & Takachihonomine joulukuussa 1998. == Lähteet == ==Aiheesta muualla== * BBC article on the January 2011 eruption * Explosive eruptions observed. January, 2011: YouTube * Mount Shinmoe Video Archive Luokka:Japanin tulivuoret Luokka:Japanin vuoret
Käyttötapauskaavio

Käyttötapauskaavio on UML-mallinnuksen yksi kaavio ja se kuvaa toimijan toimenpiteitä tietojärjestelmässä tai tietokoneohjelmassa. Toimijaa sanotaan aktoriksi. Toimijan ja toimenpiteen välissä on käyttöliittymä (interface). Toiminto voi käyttää (use) toista toimintoa. Käyttötapauskaavio kuvaa järjestelmää, millaisena toimija sen näkee. UML-mallissa toimijoina voi olla henkilöitä, tietokoneita, tietokantoja, yms. Jokainen toiminto voidaan kuvata UML:n sekvenssillä sekvenssikaaviolla. ==Lähteet== * == Aiheesta muualla == Luokka:Unified Modeling Language
Tutkimuseettinen neuvottelukunta

Tutkimuseettinen neuvottelukunta (TENK) on opetus- ja kulttuuriministeriön asiantuntijaelin, jonka tehtävänä on edistää tutkimusetiikkaa koskevaa keskustelua ja tiedotustoimintaa Suomessa sekä toimia tutkimusetiikkaa koskevien kysymysten aloitteentekijänä. Tutkimuseettisen neuvottelukunnan toiminta on määritelty asetuksella 1347/1991. ==Toiminta== Opetus- ja kulttuuriministeriö nimittää neuvottelukunnan tiedeyhteisön esityksestä kolmivuotiskaudeksi. Nykyisen neuvottelukunnan toimikausi on 1.2.2022–31.1.2025. Neuvottelukunnassa on kymmenen jäsentä ja pysyvä asiantuntija. Neuvottelukunnan puheenjohtajana toimii Oulun yliopiston professori, dekaani Riitta Keiski ja pääsihteerinä FT, dosentti Sanna-Kaisa Spoof. Tutkimuseettinen neuvottelukunta on laatinut yhteistyössä suomalaisen tiedeyhteisön kanssa ohjeen, jossa on määritelty hyvä tieteellinen käytäntö (HTK) ja menettelytavat sen loukkaustapauksiin. Ohjeen vaikuttavuus perustuu siihen, että kaikki suomalaiset yliopistot, ammattikorkeakoulut ja muut julkisen rahoituksen piirissä olevat tutkimusorganisaatiot sekä merkittävimmät tieteen rahoittajat ovat sitoutuneet noudattamaan sitä. Ohje on laadittu ensimmäisen kerran 1994 ja päivitetty viimeksi vuonna 2012. Eräillä tieteenaloilla on alakohtaisia eettisiä normistoja, jotka sisältävät yksityiskohtaisia ohjeita tieteenalalla suoritettaviin tutkimuksiin, kuten valtakunnallinen terveydenhuollon eettinen neuvottelukunta (ETENE) ja biotekniikan neuvottelukunta (BTNK). Lisäksi normeja ovat julkaisseet muun muassa ammattialojen järjestöt ja tieteelliset seurat.Tutkimuseettinen neuvottelukunta 2002, 384 ==Katso myös== * Tutkimusvilppi ==Lähteet== *Tutkimuseettinen neuvottelukunta. (2002). Hyvä tieteellinen käytäntö ja sen loukkausten käsitteleminen teoksesta Tutkijan eettiset valinnat. Karjalainen, Sakari, Launis, Veikko, Pelkonen, Risto & Pietarinen, Juhani (toim). Tampere: Gaudeamus. ISBN 951-662-852-4 ===Viitteet=== ==Aiheesta muualla== *Biotekniikan neuvottelukunta *Finlex; asetus 1347/1991; Tutkimuseettinen neuvottelukunta *Tutkimuseettinen neuvottelukunta *Valtakunnallinen terveydenhuollon eettinen neuvottelukunta Luokka:Tutkimus Luokka:Valtionhallinto
Pääsiäiskortti

Pääsiäiskortti on pääsiäisenä tervehdykseksi lähetettävä postikortti. Usein pääsiäiskortissa esiintyy pääsiäisnoita, jänis, tipu tai pääsiäismuna. == Aiheesta muualla == * Easter Postcards from 1898 till today from 42 states all over the world – Exhibition . * Easter Vintage Postcards . Luokka:Pääsiäisen perinteet
Optoerotin

Optoerotin eli optoeristin eli optoisolaattori on optinen elektroniikan komponentti, jolla voidaan toteuttaa galvaaninen erotus ohjaavan ja ohjattavan virtapiirin välille. Se käyttää valoa siirtämään signaaleja tai dataa galvaanisesti erotetun rajapinnan yli. Optoerotin on luonteeltaan digitaalinen komponentti: se välittää päällä-pois -signaaleja. Optoeristimet poistavat signaalitieltä sähköistä kohinaa, joka johtuu ylikuulumisesta, virtapiikeistä ja sähköisistä häiriöistä. Ne myös tarjoavat suurjännite-eristyksen, jolloin suurjännite- ja pienjännitepiirit voidaan kytkeä yhteen turvallisesti. Niitä käytetään monissa sovelluksissa esimerkiksi teollisuudessa, ajoneuvoissa, lääketieteessä. Kun laitetaan LED, fotodiodi ja transistori samaan koteloon saadaan aikaan optoeristin. Optoeristimen LED toimii infrapuna-alueella. Luokka:Optoelektroniikka Luokka:Elektroniikan komponentit